ITD เซ็นสัญญารับงานก่อสร้าง 3 โครงการ รวมมูลค่ากว่า 5.98 พันลบ.
ITD เซ็นสัญญารับงานก่อสร้าง 3 โครงการ รวมมูลค่ากว่า 5.98 พันลบ.
7 ส.ค. 2558

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ลงนามในสัญญาก่อสร้าง 3 โครงการ มูลค่างานรวมประมาณ 5.98 พันล้านบาท (รวมภาษีมูลค่าเพิ่ม)
โครงการแรกเป็นโครงการ SCB. Bike Track 235 ภายในบริเวณท่าอากาศยานสุวรรณภูมิ จ.สมุทรปราการ มูลค่า 368,204,406 บาท  ลักษณะงานก่อสร้างประกอบด้วย มีงานก่อสร้าง-ปรับปรุง ส่วนต่างๆ ดังต่อไปนี้ ก่อสร้างสะพานความยาว 38 เมตร ทางเข้าลู่จักรยานหลัก 1 แห่ง, ปรับปรุงถนนคู่ขนาน ไปยังทางเข้าหลัก, ก่อสร้างทางเข้าหลัก, ก่อสร้างลานจอดรถ สำหรับ 1,500 คัน  ก่อสร้างลานจอดรถ VIP สำหรับ 30 คัน, ปรับปรุงและต่อขยาย ลู่ซ้อม, ก่อสร้างระบบระบายน้ำ, ต่อเชื่อมระบบประปา และ ไฟฟ้า, ปรับปรุงจุดรวมพล ที่ทางเข้า ลู่จักรยานหลัก ก่อสร้าง Rest Area 3 แห่ง ในลู่จักรยานหลัก และ ก่อสร้างปรับปรุง ลู่จักรยานหลัก ความยาว 23.5 กิโลเมตร
ส่วนโครงการก่อสร้างอาคารศูนย์รักษา พยาบาลรวมเฉลิมพระเกียรติสมเด็จพระพันวัสสา อัยยิกาเจ้า 150 ปี ระยะที่ 2 จ.ชลบุรี มูลค่างาน 5,400 ล้านบาท  ลักษณะงานก่อสร้างประกอบด้วย อาคารคอนกรีตเสริมเหล็กสูง 26 ชั้น ชั้นใต้ดิน 3 ชั้น พื้นที่ทางาน 160,000 ตารางเมตร ประกอบด้วยงานโครงสร้าง งานสถาปัตยกรรม งานระบบสุขาภิบาลและดับเพลิง ระบบไฟฟ้า งานระบบสื่อสารและแจ้งเหตุเพลิงไหม้ งานระบบปรับอากาศและระบายอากาศ งานระบบลิฟท์ งานระบบแก๊สทางการแพทย์ งานระบบควบคุมอาคารอัตโนมัติ (BAS) งานสถาปัตยกรรมภายใน และงานห้องผ่าตัด
โครงการสุดท้ายเป็นการก่อสร้างอาคาร Warehouse โรงงานน้าตาลมิตรภูเขียว จ.ชัยภูมิ มูลค่างาน 211,860,000 บาท ลักษณะงานก่อสร้างประกอบด้วย งานอาคาร คสล.มุงหลังคา ผนังด้านข้างเป็น Metal Sheet มีพื้นที่ใช้สอย 9,600 ตารางเมตร